Pavlova prva poslanica Korinćanima (Šarić)/Glava 5.
1 Općenito se čuje o bludnosti među vama, i to o takvoj bludnosti kakve nema ni među neznabošcima, da naime neki ima ženu očevu. 

2 I vi ste naduti, mjesto da žalite, da se ukloni između vas, koji je učinio to djelo. 

3 Jer ja, ako i nenazočan tijelom, ali nazočan duhom, već sam odsudio, kao da bih bio nazočan, onoga, koji je tako učinio: 

4 U ime Gospodina našega Isusa Krista, kad se skupite vi i moj duh sa silom Gospodina našega Isusa, 

5 Da se takav preda sotoni na propast tijela, da se duh spasi u dan Gospodina našega Isusa Krista. 

6 Nije dobra hvalidba vaša. Ne znate li, da malo kvasca ukiseli sve tijesto? 

7 Očistite stari kvasac, da budete novo tijesto, kao što ste beskvasni; jer je žrtvovan naš Pasha, Krist. 

8 Zato svetkujmo ne u starome kvascu, ni u kvascu zloće i pakosti, nego u beskvasnom kruhu čistoće i istine! 

9 Pisao sam vam u poslanici, da se ne miješate s bludnicima; 

10 A to ne rekoh za bludnike ovoga svijeta, ili lakomce, ili razbojnike, ili idolopoklonike; jer biste morali izaći iz ovoga svijeta. 

11 A sad vam napisan, da se ne miješate, ako je jedan, koji se brat zove, bludnik, ili lakomac, ili idolopoklonik, ili psovač, ili pijanica, ili razbojnik; s takvima da i ne jedete! 

12 Jer što je meni stalo da sudim one, koji su izvan Ne sudite li vi one, koji su unutra? 

13 A one, koji su izvan, sudit će Bog. Uklonite zločinca između sebe! 

Pavlova prva poslanica Korinćanima (Šarić)